Karang sebuah tulisan dalam bahasa Betawi yang bernada deskriptif dan panjangnya 1 paragraf.

Mahèsiswè jurusan Bahasè amè Sastrè Indonèsia mungkin kagak asing amè namè Abdul Chaer. Diè mêrupakan sêorang ahli bahasè amè pênulis nyang udèh banyak ngasilin karyè bêrupè buku, baèk kamus atau pêngantêr laèn têrkait amè kêbahasèan. Carè pênulisannyè nyang sêdêrhanè ngêjè buku-bukunyè sêring dijadiin pêgangan bagi mahèsiswè nyang milih program studi Bahasè amè Sastrè Indonèsia, têrutamè sêbagè répêrènsi dalêm pênêlitian kêbahasèan. Abdul Chaer nyang lahir di Jakarta padè 8 Nopèmbêr 1940 ntu mêrolèh gêlar sarjanè pêndidikan dari Institut Kêguruan dan Ilmu Pêndidikan Jakarta padè 1969. Sêlanjutnyè, diè miluin program studi pascasarjanè di bidang Lingustik padè 1976–1977 di Rijksuniversiteit, Lèidên, Bêlanda. Sosok Abdul Chaer atau nyang akrab disapè Babèh Chaer bêgono intèns ngêdokumentasiin amè ngêlakuin studi linguistik.